CELEX: 62013TN0005
Language: ro
Date: 2013-01-09 00:00:00
Title: Cauza T-5/13: Acțiune introdusă la 9 ianuarie 2013 — Iran Liquefied Natural Gas/Consiliul

23.2.2013   
            
            
               RO
            
            
               Jurnalul Oficial al Uniunii Europene
            
            
               C 55/24
            
         Acțiune introdusă la 9 ianuarie 2013 — Iran Liquefied Natural Gas/Consiliul
   (Cauza T-5/13)
   2013/C 55/42
   Limba de procedură: engleza
   
      Părțile
   
   
      Reclamantă: Iran Liquefied Natural Gas Co. (Teheran, Iran) (reprezentanți: J. Grayston, Solicitor, G. Pandey, P. Gjørtler, D. Rovetta, D. Sellers și N. Pilkington, lawyers)
   
      Pârât: Consiliul Uniunii Europene
   
      Concluziile
   
   Reclamanta solicită Tribunalului:
   
               —
            
            
               anularea Deciziei 2012/635/PESC a Consiliului din 15 octombrie 2012 (1) și a Regulamentului de punere în aplicare (UE) nr. 945/2012 al Consiliului din 15 octombrie 2012 (2), în măsura în care actele contestate includ numele reclamantei pe lista persoanelor și entităților cărora li se aplică măsuri restrictive;
            
         
               —
            
            
               obligarea pârâtului la plata cheltuielilor de judecată efectuate în prezenta procedură.
            
         
      Motivele și principalele argumente
   
   În susținerea acțiunii, reclamanta invocă șase motive.
   
               1.
            
            
               Primul motiv, întemeiat pe încălcarea dreptului de a fi ascultat, întrucât Consiliul nu a ascultat apărările reclamantei, în special pe acelea cu privire la aplicarea măsurilor în privința angajamentelor contractuale în curs, comportament care nu ar fi justificat de nicio indicație în sens contrar.
            
         
               2.
            
            
               Al doilea motiv, întemeiat pe încălcarea obligației de informare, întrucât Consiliul nu a notificat reclamantei măsurile contestate.
            
         
               3.
            
            
               Al treilea motiv, întemeiat pe o motivare insuficientă, în măsura în care motivarea limitată a fost confirmată de Consiliu însuși, iar la cererea de acces la documente nu s-a primit încă niciun răspuns.
            
         
               4.
            
            
               Al patrulea motiv, întemeiat pe încălcarea dreptului la apărare, întrucât reclamantei nu i s-a dat posibilitatea să conteste în mod efectiv criticile Consiliului, având în vedere că aceste critici au fost ascunse reclamantei.
            
         
               5.
            
            
               Al cincilea motiv, întemeiat pe o eroare vădită de apreciere, întrucât contrar susținerilor Consiliului reclamanta nu este o sucursală a National Iranian Oil Company, și, în orice caz, Consiliul nu a demonstrat că, chiar dacă ar fi fost o sucursală a acestei din urmă companii, aceasta ar aduce un beneficiu statului iranian care ar fi contrar scopului urmărit de măsurile contestate.
            
         
               6.
            
            
               Al șaselea motiv, întemeiat pe încălcarea dreptului fundamental de proprietate, întrucât, prin aplicarea unor măsuri restrictive în privința resurselor financiare bancare și a angajamentelor contractuale în curs ale reclamantei, Consiliul a încălcat dreptul fundamental de proprietate prin adoptarea unor măsuri a căror proporționalitate nu poate fi analizată.
            
         
      (1)  Decizia 2012/635/PESC a Consiliului din 15 octombrie 2012 de modificare a Deciziei 2010/413/PESC a Consiliului privind adoptarea de măsuri restrictive împotriva Iranului (JO L 282, p. 58).
   
      (2)  Regulamentul de punere în aplicare (UE) nr. 945/2012 al Consiliului din 15 octombrie 2012 privind punerea în aplicare a Regulamentului (UE) nr. 267/2012 privind măsuri restrictive împotriva Iranului (JO L 282, p. 16).